|  |
| --- |
| http://kajaran.am/images/DocFlow/Emblem.jpg**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՂԵԿԱՎԱՐ****գիծ**Հայաստանի Հանրապետության Սյունիքի մարզի Քաջարան համայնք ՀՀ, Սյունիքի մարզ, ք. Քաջարան Լեռնագործների 4, 0285-3-21-81, qajarancity@mail.ru , qajaran.syunik@mta.gov.am |

**Ո Ր Ո Շ ՈՒ Մ**01 ՍԵՊՏԵՄԲԵՐԻ 2022 թվականի N 367-Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՂԵԿԱՎԱՐԻ 2020 ԹՎԱԿԱՆԻ ՄԱՐՏԻ 23-Ի N 186-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 Ղեկավարվելով Հայաստանի Հանրապետության «Տեղական ինքնակառավարման մասին» օրենքի 35-րդ հոդվածի 1-ին մասի 24-րդ կետով, «Համայնքային ծառայության մասին» օրենքի 10-րդ հոդվածի 3-րդ մասով, «Նորմատիվ իրավական ակտերի մասին» օրենքի 33-րդ հոդվածի 3-րդ մասով և հաշվի առնելով աշխատակազմի եկամուտների հավաքագրման և քաղաքացիների սպասարկման կազմակերպման բաժնի պետի ժամանակավոր պաշտոնակատար Ռոբերտ Սարգսյանի զեկուցագիրը՝

**Ո Ր Ո Շ ՈՒ Մ Ե Մ**

 1.Հայաստանի Հանրապետության Սյունիքի մարզի Քաջարան համայնքի ղեկավարի 2020 թվականի մարտի 23-ի N 186-Ա որոշման 6-րդ հավելվածով հաստատված՝ աշխատակազմի եկամուտների հավաքագրման և քաղաքացիների սպասարկման կազմակերպման բաժնի գլխավոր մասնագետի համայնքային ծառայության՝ 2․3-9 ծածկագրով պաշտոնի անձնագրում կատարել հետևյալ լրացումները՝

1․ «Իրավունքներ և պարտականություններ» մասում ավելացնել նոր՝ «խ», «խա», «խբ», «խգ», «խդ», «խե», ենթակետերը՝ հետևյալ բովանդակությամբ․

խ/կատարում է համայնքի խնամակալության և հոգաբարձության մշտական հանձնաժողովի քարտուղարի աշխատանքները.

խա/ մասնակցում է համայնքի խնամակալության և հոգաբարձության մարմնին Հայաստանի Հանրապետության օրենսդրությամբ վերապահված գործառույթների իրականացման աշխատանքներին.

խբ/ կատարում է խնամակալության և հոգաբարձության մարմնի հանձնարարությունները.

խգ/ խնամակալության և հոգաբարձության մարմնի հանձնարարությամբ մասնակցում է սոցիալական աջակցություն ստանալու համար դիմած անձանց (ընտանիքների) սոցիալական և նյութական պայմանների ուսումնասիրման աշխատանքներին՝ անհրաժեշտության դեպքում կատարում տնային այցելություններ.

խդ/ խնամակալության և հոգաբարձության մարմնի հանձնարարությամբ միջոցներ է ձեռնարկում սոցիալական աջակցության կարիք ունեցող անձանց և ընտանիքներին, ԱԾԽ մնացած երեխաներին հայտնաբերելու ուղղությամբ ու աջակցում նրանց սոցիալական աջակցության տարածքային մարմին դիմելու հարցում.

խե/ մասնակցում է համայնքում սոցիալական աջակցություն ստացողի անհատական սոցիալական ծրագրի մշակման և իրականացման աշխատանքներին.

2.Աշխատակազմի քարտուղարին՝

2․1․ ՀՀ օրենսդրությամբ սահմանված կարգով ապահովել սույն որոշումից բխող գործառույթների պատշաճ իրականացումը:

3. Սույն որոշումն ուժի մեջ է մտնում ստորագրման պահից։

 **ՀԱՄԱՅՆՔԻ ՂԵԿԱՎԱՐԻ ՏԵՂԱԿԱԼ՝                                  ԶՈՀՐԱՊ ԱՌԱՔԵԼՅԱՆ**

*2022թ. Սեպտեմբերի 1**ք. Քաջարան*